
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 62 

16 Ιανουάριου 2014 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Σύσταση και Συγκρότηση Τριμελούς Ειδικού Υπη¬ 
ρεσιακού Συμβουλίου του Υπουργείου Οικονο¬ 
μικών. 1 

Τροποποίηση της υπ’ αριθμ. Β-28590/2050/8.5.2003 
(Β'652) κοινής απόφασης των Υπουργών Οικο¬ 
νομίας και Οικονομικών και Μεταφορών και Επι¬ 
κοινωνιών «Λειτουργία του ειδικού λογαριασμού 
1% της παραγράφου Ια του άρθρου 13 του ν. 
2963/2001», όπως τροποποιήθηκε με την υπ’ αριθμ. 


Β-64430/4771/2003 (Β 1615) όμοια. 2 

Έγκριση υπερωριακής απασχόλησης προσωπικού 

ΟΣΕ Α.Ε. για το έτος 2014. 3 

Καθιέρωση υπερωριακής εργασίας για την υλοποίηση 
του Ειδικού Προγράμματος «Πρόληψης Λαθροϋ¬ 
λοτομιών έτους 2014» και κατανομή αντίστοιχου 
αριθμού ωρών. 4 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην ΔΙΠΠ/Φ.ΕΠ.1/303/οικ.33663/ 
10-12-2013 Απόφαση του Υπουργού Διοικητικής Με¬ 
ταρρύθμισης και Ηλεκτρονικής Διακυβέρνησης με 
θέμα: «Απόφαση κατανομής για το διορισμό: α) 
συγγενούς αποβιώσαντος κατά και ένεκα της εκτέ¬ 
λεσης υπηρεσιακού καθήκοντος και β) συγγενούς 
αποβιώσαντος εξαιτίας των καταστρεπτικών πυρ¬ 
καγιών του έτους 2007» που δημοσιεύθηκε στο 


ΦΕΚ 3181/13-12-2013 (τ.Β/2013). 5 

ΑΠΟΦΑΣΕΙ Σ 

Αριθμ. Δ6Α 1005461 ΕΞ2014 (1) 


Σύσταση και Συγκρότηση Τριμελούς Ειδικού Υπηρεσια¬ 
κού Συμβουλίου του Υπουργείου Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Της περ. Γ' της παρ. 2 του άρθρου 90 του ν. 4172/2013 
(Α' 167) «Φορολογία εισοδήματος, επείγοντα μέτρα 


εφαρμογής του ν. 4046/2012, του ν. 4093/2012 και του 
ν. 4127/2013 και άλλες διατάξεις», 
β) των υποπαραγράφων Ζ. 1 και Ζ.2 της παραγρά¬ 
φου Ζ' του άρθρου πρώτου του ν. 4093/2012 (Α' 222) 
«Εγκριση Μεσοπρόθεσμου Πλαισίου Δημοσιονομικής 
Στρατηγικής 2013-2016-Επείγοντα Μέτρα εφαρμογής 
του ν. 4046/2012 και του Μεσοπρόθεσμου Πλαισίου Δη¬ 
μοσιονομικής Στρατηγικής 2013-2016», 
γ) των άρθρων 13, 14 και 15 του ν. 2690/1999 (Α' 45) 
«Κύρωση του Κώδικα Διοικητικής Διαδικασίας και άλλες 
διατάξεις», όπως ισχύει, 

δ) του άρθρου 90 του κώδικα νομοθεσίας για την Κυ¬ 
βέρνηση και τα κυβερνητικά όργανα, ο οποίος κυρώθηκε 
με το άρθρο πρώτο του π.δ. 63/2005 (Α' 98), 
ε) του π.δ. 284/1988 (Α' 128 και 165) «Οργανισμός του 
Υπουργείου Οικονομικών», όπως ισχύει, 
στ) του π.δ. 185/2009 (Α'213) «Ανασύσταση του Υπουρ¬ 
γείου Οικονομικών, συγχώνευση του Υπουργείου Οικο¬ 
νομίας και Οικονομικών με τα Υπουργεία Ανάπτυξης 
και Εμπορικής Ναυτιλίας, Αιγαίου και Νησιωτικής Πολι¬ 
τικής και μετονομασία του σε «Υπουργείο Οικονομίας, 
Ανταγωνιστικότητας και Ναυτιλίας», μετατροπή του 
Υπουργείου Μακεδονίας - Θράκης σε Γ ενική Γ ραμματεία 
Μακεδονίας - Θράκης και υπαγωγή στο Υπουργείο Εσω¬ 
τερικών της Γ ενικής Γ ραμματείας Μακεδονίας - Θράκης 
και της Γενικής Γραμματείας Αιγαίου και Νησιωτικής 
Πολιτικής» και του π.δ. 189/2009 (Α'221) «Καθορισμός και 
ανακατανομή αρμοδιοτήτων των Υπουργείων». 

2. Του άρθρου 6 της αριθμ. ΔΙΠΙΔΔ/Β.2/2/οικ.21634/ 
02-08-2013 (Β' 1914) απόφασης του Υπουργού Διοικητι¬ 
κής Μεταρρύθμισης και Ηλεκτρονικής Διακυβέρνησης 
«Καθορισμός της διαδικασίας επιλογής των υπάλληλων 
που τίθενται σε διαθεσιμότητα, των κριτηρίων επιλογής 
και κατάταξής τους, τον τρόπο μοριοδότησής τους και 
ρύθμιση ζητημάτων λειτουργίας του Τριμελούς Συμ¬ 
βουλίου του άρθρου 5 παρ. 3 του ν. 4024/2011 και των 
Τριμελών Ειδικών Υπηρεσιακών Συμβουλίων», όπως τρο¬ 
ποποιήθηκε με την αριθμ. ΔΙΠΙΔΔ/Β.2/Δ/33/οικ.27653/ 
11-10-2013 (Β' 2560) όμοια. 

3. Την αριθμ. ΔΙΠΙΔΔ/Β.2/3/οικ.22274/09-08-2013 (Β' 
1992) απόφαση του Υπουργού Διοικητικής Μεταρρύθμι¬ 
σης και Ηλεκτρονικής Διακυβέρνησης «Καθορισμός της 
διαδικασίας επιλογής των προς μετάταξη ή μεταφορά 
















766 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


υπαλλήλων, των κριτηρίων επιλογής και κατάταξής τους 
καθώς και του τρόπου μοριοδότησής τους». 

4. Την αριθμ. ΔΙΠΙΔΔ/Β.2/Δ/10/οικ.22738/19-08-2013 
(ΑΔΑ: ΒΛΩΦΧ-ΖΘΣ) εγκύκλιο «Πρόγραμμα Κινητικότη¬ 
τας ν. 4172/2013». 

5. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού, αποφασίζουμε: 

1. Συνιστούμε στο Υπουργείο Οικονομικών Τριμελές 
Ειδικό Υπηρεσιακό Συμβούλιο, με έδρα την Αθήνα. 

2. Το Τριμελές Ειδικό Υπηρεσιακό Συμβούλιο του 
Υπουργείου Οικονομικών, συγκροτείται από τον Πρόε¬ 
δρο και τα μέλη του, ως εξής: 

α) Ένα μέλος του Ανώτατου Συμβουλίου Επιλογής 
Προσωπικού (Α.Σ.Ε.Π.), ως Πρόεδρο, με αναπληρωτή, 
επίσης, μέλος του Α.Σ.Ε.Π. 

β) Τον Προϊστάμενο της Γενικής Διεύθυνσης Διοικη¬ 
τικής Υποστήριξης της Γ ενικής Γ ραμματείας Δημοσίων 
Εσόδων του Υπουργείου Οικονομικών, ως μέλος, με 
αναπληρωτή, τον Προϊστάμενο της Γενικής Διεύθυν¬ 
σης Διοίκησης και Ελέγχου Συγχρηματοδοτούμενων 
Προγραμμάτων από την Ε.Ε. της Γ ενικής Γ ραμματείας 
Δημοσιονομικής Πολιτικής του ίδιου Υπουργείου. 

γ)Έναν Προϊστάμενο Γ ενικής Διεύθυνσης του Υπουρ¬ 
γείου Οικονομικών, εκτός των Προϊσταμένων των Γε¬ 
νικών Διευθύνσεων της περίπτωσης β' της παρούσας 
παραγράφου, ως μέλος, με αναπληρωτή του, άλλον 
Προϊστάμενο Γενικής Διεύθυνσης του ίδιου Υπουργεί¬ 
ου, επίσης. 

3. Εισηγητής στο Τριμελές Ειδικό Υπηρεσιακό Συμ¬ 
βούλιο του Υπουργείου Οικονομικών ορίζεται το μέλος 
της περίπτωσης β' της παραγράφου 2 της παρούσας. 

4. Γραμματέας στο Τριμελές Ειδικό Υπηρεσιακό Συμ¬ 
βούλιο ορίζεται υπάλληλος του Υπουργείου Οικονομι¬ 
κών, κατηγορίας ΠΕ ή ΤΕ της Διεύθυνσης Διαχείρισης 
Ανθρώπινου Δυναμικού (Δ2) της Γενικής Διεύθυνσης 
Διοικητικής Υποστήριξης της Γ ενικής Γ ραμματείας Δη¬ 
μοσίων Εσόδων ή της Διεύθυνσης Προσωπικού Γ.Λ.Κ. 
(Δ4) της Γενικής Διεύθυνσης Διοίκησης και Ελέγχου 
Συγχρηματοδοτούμενων Προγραμμάτων από την Ε.Ε. 
της Γ ενικής Γ ραμματείας Δημοσιονομικής Πολιτικής του 
ίδιου Υπουργείου, με τον αναπληρωτή του. 

5. Ο Πρόεδρος, ο αναπληρωτής του, τα τακτικά και 
αναπληρωματικά μέλη, καθώς και ο Γραμματέας του 
Τριμελούς Ειδικού Υπηρεσιακού Συμβουλίου, με τον 
αναπληρωτή του, ορίζονται με απόφαση του Υπουρ¬ 
γού Οικονομικών. 

6/Εργο του Τριμελούς Ειδικού Υπηρεσιακού Συμβου¬ 
λίου είναι η αποτίμηση των προσόντων των υπαλλήλων 
και η κατάρτιση βαθμολογικών πινάκων κατά κατηγορία, 
κλάδο ή και ειδικότητα, με την λειτουργική, διοικητική 
και μηχανογραφική υποστήριξη του Α.Σ.Ε.Π., τόσο για 
την θέση τους σε διαθεσιμότητα όσο και για την μετά¬ 
ταξη/μεταφορά τους σε φορείς του Δημοσίου. 

7. Η θητεία του Τριμελούς Ειδικού Υπηρεσιακού Συμ¬ 
βουλίου είναι τετραετής και λήγει την 31η Δεκεμβρίου 
του τέταρτου έτους έναρξης της θητείας αυτού και 
μπορεί να παρατείνεται για δύο (2) ακόμη χρόνια, με 
απόφαση του Υπουργού Οικονομικών. 

8. Για την συγκρότηση, την σύνθεση, τις συνεδριάσεις, 
την λειτουργία και τις πράξεις του Τριμελούς Ειδικού 
Υπηρεσιακού Συμβουλίου εφαρμόζονται, κατά τα λοι¬ 


πά, οι διατάξεις του Κώδικα Διοικητικής Διαδικασίας 
(ν. 2690/1999). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιανουάριου 2014 

Ο ΥΠΟΥΡΓΟΣ 

ΙΩΑΝΝΗΣ ΣΤΟΥΡΝΑΡΑΣ 
-♦- 

Αριθμ. Β-οικ.61484/5271/13 (2) 

Τροποποίηση της υπ’ αριθμ. Β-28590/2050/8.5.2003 
(Β'652) κοινής απόφασης των Υπουργών Οικονομί¬ 
ας και Οικονομικών και Μεταφορών και Επικοινωνι¬ 
ών «Λειτουργία του ειδικού λογαριασμού 1% της πα¬ 
ραγράφου Ια του άρθρου 13 του ν. 2963/2001», όπως 
τροποποιήθηκε με την υπ’ αριθμ. Β-64430/4771/2003 
(Β 1615) όμοια. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΥΠΟΔΟΜΩΝ, 
ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

α) Τις διατάξεις του άρθρου 90 του «Κώδικα για την 
Κυβέρνηση και τα Κυβερνητικά Όργανα», που κυρώθηκε 
με το άρθρο πρώτο του π.δ. 63/2005 (Α' 98) «Κωδι¬ 
κοποίηση της Νομοθεσίας για την Κυβέρνηση και τα 
Κυβερνητικά Όργανα». 

β) Τις διατάξεις της περίπτωσης α της παραγράφου 
1 του άρθρου 13 του ν. 2963/2001 (Α' 268) «Οργάνωση 
και λειτουργία των δημοσίων επιβατικών μεταφορών με 
λεωφορεία, τεχνικός έλεγχος οχημάτων και ασφάλεια 
χερσαίων μεταφορών και άλλες διατάξεις». 

γ) Τις διατάξεις του μέρους Α' (άρθρα 1 έως 7) του 
ν. 3967/2008 (Α 194) «Ενίσχυση της διαφάνειας του 
Κρατικού Προϋπολογισμού, έλεγχος δημοσίων δαπα¬ 
νών, μέτρα φορολογικής δικαιοσύνης και άλλες διατά¬ 
ξεις», όπως εξειδικεύθηκαν με την υπ’ αριθμ. 2/83149/ 
Α0024/13.11.2008 εγκύκλιο του Γ.Λ.Κ. και τις υπ’ αριθμ. 
2/77681/0020/30.10.2008 και 2/82565/12.11.2008 αποφάσεις 
της Διεύθυνσης 20ης Προϋπολογισμού του Γ.Λ.Κ. 

δ) Τ ις διατάξεις της παρ.3 του αρ.52 του ν.4199/2013 
(Α'216). 

ε) Τις διατάξεις της υπ’ αριθμ. Β-28590/2050/08.05.2003 
(Β' 652) κοινής απόφασης των Υπουργών Οικονομίας και 
Οικονομικών και Μεταφορών και Επικοινωνιών «Λειτουρ¬ 
γία του ειδικού λογαριασμού 1% της παραγράφου Ια 
του άρθρου 13 του Ν.2963/2001», όπως τροποποιήθηκε 
με την υπ’ αριθμ. Β-64430/4771/2003 (Β' 1615) όμοια. 

στ) Την αριθ. Υ.48 /2012 (Β' 2105) κοινή απόφασης του 
Πρωθυπουργού και του Υπουργού Οικονομικών «Καθο¬ 
ρισμός αρμοδιοτήτων Αναπληρωτή Υπουργού Οικονο¬ 
μικών Χρήστου Στάίκούρα». 

ζ) Το π.δ. 118/2013 (Α' 152) με το οποίο τροποποιείται 
το π.δ. 85/2012 (Α' 141) και ιδρύεται το Υπουργείο Υπο¬ 
δομών, Μεταφορών και Δικτύων. 

η) Την αριθ. 329/2013 (ΦΕΚ Β' 1655) κοινή απόφαση 
του Πρωθυπουργού και του Υπουργού Υποδομών, Με¬ 
ταφορών και Δικτύων «Καθορισμός αρμοδιοτήτων Υφυ¬ 
πουργού Υποδομών, Μεταφορών και Δικτύων Μιχαήλ 
Παπαδόπουλου», όπως έχει τροποποιηθεί. 

θ) Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο μόνο: 

1. Η παράγραφος 2 του άρθρου 2 της υπ’ αριθμ. 
Β-28590/2050/08.05.2003 (Β' 652) κοινής απόφασης των 
Υπουργών Οικονομίας και Οικονομικών και Μεταφορών 
και Επικοινωνιών, όπως αυτό αντικαταστάθηκε με το άρ¬ 
θρο 1 της υπ’ αριθμ. Β-64430/4771/2003 (Β' 1615) όμοιας, 
αντικαθίσταται ως εξής: 

«2. Ποσοστό έως 20% του συγκεντρωθέντος κάθε 
φορά ποσού, διατίθεται για την εκπόνηση μελετών και 
τη δημιουργία έργων εκσυγχρονισμού των συγκοινω¬ 
νιακών φορέων. Για τέτοια έργα μπορεί να υποβάλλει 
μελέτη και η Πανελλαδική Ομοσπονδία Αυτοκινητιστών 
Υπεραστικών Συγκοινωνιών (ΠΟΛΥΣ) ή η Πανελλήνια 
Ομοσπονδία Αστικών Συγκοινωνιών (ΠΟΑΣ), προς το 
Υπουργείο Υποδομών, Μεταφορών και Δικτύων. 

Η έγκριση υλοποίησης της πρότασης γίνεται από τον 
Υφυπουργό Υποδομών, Μεταφορών και Δικτύων μετά από 
επεξεργασία των υποβληθέντων στοιχείων και εισήγηση 
από την αρμόδια Διεύθυνση Επιβατικών Μεταφορών του 
Υπουργείου Υποδομών, Μεταφορών και Δικτύων. Για την 
έκδοση της σχετικής υπουργικής απόφασης υποβάλλε¬ 
ται αίτηση μαζί με την οικονομοτεχνική περιγραφή του 
αντικειμένου της μελέτης ή του έργου (τεχνική περιγρα¬ 
φή και κοστολόγηση), καθώς και αντίγραφο απόφασης 
- πρακτικού του κατά περίπτωση συλλογικού οργάνου 
(Δ.Σ.) για την έγκριση της μελέτης ή του έργου. 

Το ποσό αυτό θα διατίθεται σε δύο δόσεις, εκ των 
οποίων η πρώτη σε ποσοστό 50% του συνολικού ποσού 
της δαπάνης θα καταβάλλεται με την έκδοση της σχε¬ 
τικής υπουργικής απόφασης και η δεύτερη σε ποσοστό 
50% θα καταβάλλεται μετά από βεβαίωση επιτροπής 
για την ολοκλήρωση του έργου ή της μελέτης. Η εν 
λόγω επιτροπή απαρτίζεται από τον Γ ενικό Διευθυντή 
Μεταφορών, τον Προϊστάμενο της Διεύθυνσης Επιβα¬ 
τικών Μεταφορών και έναν υπάλληλο της ανωτέρω Δι¬ 
εύθυνσης του Υπουργείου, ο οποίος ορίζεται από τον 
Γ ενικό Διευθυντή Μεταφορών. 

Γ ια την καταβολή της δεύτερης και τελευταίας δόσης 
υποβάλλεται στην ανωτέρω επιτροπή φωτοαντίγραφο 
ή φωτοαντίγραφα τιμολογίων της σχετικής δαπάνης.» 

2. Η παράγραφος 3 του ίδιου ως άνω άρθρου καταρ- 
γείται και η παράγραφος 4 αναριθμείται σε 3. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Δεκεμβρίου 2013 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΥΦΥΠΟΥΡΓΟΣ ΥΠΟΔΟΜΩΝ, 

ΟΙΚΟΝΟΜΙΚΩΝ ΜΕΤΑΦΟΡΩΝ ΚΑΙ ΔΙΚΤΥΩΝ 

ΧΡΗΣΤΟΣ ΣΤΑΪΚΟΥΡΑΣ ΜΙΧΑΗΛ ΠΑΠΑΔΟΠΟΥΛΟΣ 
-♦- 

Αριθμ. Φ17/67502/5980 (3) 

Έγκριση υπερωριακής απασχόλησης προσωπικού ΟΣΕ 
Α.Ε. για το έτος 2014. 

Ο ΥΦΥΠΟΥΡΓΟΣ 

ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τις διατάξεις της περ. 12 της υποπαραγράφου Γ1 
της παραγράφου Γ του άρθρου πρώτου του ν. 4093/2012 
«Εγκριση Μεσοπρόθεσμου Πλαισίου Δημοσιονομικής 
Στρατηγικής 2013-2016 - Επείγοντα Μέτρα Εφαρμογής 


του ν.4046/2012 και του Μεσοπρόθεσμου Πλαισίου Δημο¬ 
σιονομικής Στρατηγικής 2013-2016» (ΦΕΚ 222/Α/12.11.2012). 

2. Τις διατάξεις του άρθρου 20 του ν.4024/2011 «Συ- 
νταξιοδοτικές ρυθμίσεις, ενιαίο μισθολόγιο-βαθμολόγιο, 
εργασιακή εφεδρεία και άλλες διατάξεις εφαρμογής 
του μεσοπρόθεσμου πλαισίου δημοσιονομικής στρα¬ 
τηγικής 2012-2015» (ΦΕΚ 226/Α/27.10.2011). 

3. Τις διατάξεις του άρθρου 14 του ν.2671/1998 «Ρύθμιση 
θεμάτων του Οργανισμού Σιδηροδρόμων Ελλάδος (ΟΣΕ) 
και άλλες διατάξεις» (ΦΕΚ 289/Α/28.12.1998). 

4. Τ ις διατάξεις της παρ. 3 του άρθρου 12 του Διατάγ¬ 
ματος 532/72 (ΦΕΚ 161/Α/11.9.1972). 

5. Τη με αριθμ. Φ8/30400/3540/2012 απόφαση του 
Υπουργού Υποδομών, Μεταφορών και Δικτύων «Θέση 
σε ισχύ του Εσωτερικού Κανονισμού Λειτουργίας του 
ΟΣΕ ΑΈ.» (ΦΕΚ 698/Β/9.3.2012). 

6. Τη με αριθμ. 2/78400/0 022/14.11.2011 εγκύκλιο του 
Υπουργείου Οικονομικών, που αφορά στη παροχή οδη¬ 
γιών για την εφαρμογή των διατάξεων του ν.4024/2011 
(ΦΕΚ 226/Α/27.10.2011). 

7. Τη με αριθμ. 2/70738/0022/28.9.2012 απόφαση της 
22ης Διεύθυνσης Μισθολογίου του Γ.Λ.Κ., σύμφωνα με 
την οποία η ισχύς των αποφάσεων για υπερωριακή 
απασχόληση αρχίζει άμα τη δημοσίευσή τους. 

8. Τη με αριθμ. 329/2013 (ΦΕΚ Β' 1655) απόφαση του 
Πρωθυπουργού και του Υπουργού Υποδομών, Μετα¬ 
φορών και Δικτύων «Καθορισμός αρμοδιοτήτων Υφυ¬ 
πουργού Υποδομών, Μεταφορών και Δικτύων Μιχαήλ 
Παπαδόπουλου» όπως τροποποιήθηκε με την με αριθμ. 
1208/2013 (ΦΕΚ Β' 1718) απόφαση του Πρωθυπουργού 
και του Υπουργού Υποδομών, Μεταφορών και Δικτύων. 

9. Τα με αριθμ. 216860/19.12 2013 και 216273/28.11.13 
σχετικά έγγραφα του ΟΣΕ Α.Ε. 

10. Το γεγονός ότι από τις διατάξεις της απόφασης 
αυτής προκαλείται δαπάνη, η οποία θα βαρύνει τον 
προϋπολογισμού του ΟΣΕ Α.Ε. 

11. Την ανάγκη προσφοράς υπερωριακής απασχόλησης 
από τους υπαλλήλους του ΟΣΕ Α.Ε. της Διεύθυνσης 
Οργάνωσης Διαχείρισης Ανθρωπίνου Δυναμικού, της 
Διεύθυνσης Οικονομικών Υπηρεσιών, της Διεύθυνσης 
Προμηθειών και Εφοδιασμού, της Διεύθυνσης Πληρο¬ 
φορικής, της Διεύθυνσης Στρατηγικού Σχεδιασμού και 
Ανάπτυξης, της Διεύθυνσης Σιδηροδρομικών Συστη¬ 
μάτων, της Διεύθυνσης Κυκλοφορίας, της Διεύθυνσης 
Συντήρησης Γραμμής, της Διεύθυνσης Συντήρησης Ηλε- 
κτρομηχανολογικών Συστημάτων και Ηλεκτροκίνησης, 
της Υπηρεσίας Υγείας και Ασφάλειας Εργασίας, του 
Τμήματος Εσωτερικού Ελέγχου, του Τμήματος Πολι¬ 
τικού Σχεδιασμού έκτακτης Ανάγκης, της Διεύθυνσης 
Υποστήριξης Σιδ/κου Έργου Βορείου Ελλάδος και του 
Γραφείου Προέδρου ΔΣ, Γραμματεία ΔΣ, Τμήμα Τύπου 
και Δημοσίων Σχέσεων, αποφασίζουμε: 

1. Εγκρίνουμε την προσφορά υπερωριακής απογευ¬ 
ματινής εργασίας για το έτος 2014 για τους υπαλλή¬ 
λους του ΟΣΕ Α.Ε. μέχρι είκοσι (20) ώρες μηνιαίως ανά 
υπάλληλο, ως εξής: 


ΔΙΕΥΘΥΝΣΕΙΣ ΚΑΙ ΤΜΗΜΑΤΑ 

ΣΥΝΟΛΟ 

ΥΠΑΛΛΗΛΩΝ 

ΑΠΟΓΕΥΜΑΤΙΝΕΣ 

ΩΡΕΣ 

Οργάνωσης Διαχείρισης 
Ανθρώπινου Δυναμικού 

50 

10.000 

Οικονομικών Υπηρεσιών 

34 

4.200 

Προμηθειών και 

Εφοδιασμού 

56 

13.440 

Πληροφορικής 

14 

1.680 

Στρατηγικού Σχεδιασμού & 
Ανάπτυξης 

14 

3.080 

Σιδηροδρομικών 

Συστημάτων 

18 

3.900 

Κυκλοφορίας 

660 

55.912 

Συντήρησης Γραμμής 

498 

107.296 

Συντήρησης 
Ηλεκτρομηχανολογικών 
Συστημάτων & 
Ηλεκτροκίνησης 

163 

24.370 

Υπηρεσία Υγείας & 
Ασφάλειας Εργασίας 

28 

6.720 

Τμήμα Εσωτερικού 

Ελέγχου 

3 

650 

Τ μήμα Πολιτικού 

Σχεδιασμού έκτακτης 
Ανάγκης 

2 

480 

Υποστήριξης Σιδ/κου Έργου 
Βορείου Ελλάδος 

2 

360 

Γραφείο Προέδρου ΔΣ, 

Γ ραμματεία ΔΣ, Τ μήμα 

Τύπου και Δημοσίων 
Σχέσεων 

10 

2.200 


2. Εγκρίνουμε την προσφορά νυκτερινής εργασίας ή 
Κυριακών και εξαιρέσιμων ωρών για το έτος 2014 για 
τους υπαλλήλους του ΟΣΕ Α.Ε. μέχρι δεκαέξι (16) ώρες 
μηνιαίως ανά υπάλληλο, ως εξής: 


ΔΙΕΥΘΥΝΣΕΙΣ ΚΑΙ ΤΜΗ¬ 
ΜΑΤΑ 

ΣΥΝΟΛΟ 

ΥΠΑΛΛΗΛΩΝ 

ΝΥΚΤΕΡΙΝΕΣ- 
ΕΞΑΙΡΕΣΙΜΕΣ ΩΡΕΣ 

Κυκλοφορίας 

500 

20.000 

Συντήρησης Γ ραμμής 

400 

27.800 

Συντήρησης Ηλεκτρομη- 
χανολογικών Συστημάτων 
& Ηλεκτροκίνησης 

135 

6.600 


3. Η πραγματοποίηση των ωρών απογευματινής υπε- 
ρωριακής απασχόλησης, των ωρών νυκτερινής εργασίας 
ή Κυριακών και των εξαιρέσιμων ωρών θα βεβαιώνεται 
στα τέλη κάθε μήνα από τον Προϊστάμενο της εκάστοτε 
Υπηρεσίας. 

4. Η δαπάνη των πραγματοποιούμενων υπερωριών θα 
βαρύνει τον προϋπολογισμό του ΟΣΕ Α.Ε. και εκτιμάται 
ότι θα ανέλθει στο ποσό των 1.616.330,00 ευρώ. 

5. Η παρούσα απόφαση ισχύει άμα τη δημοσίευσή της 
και έως 31.12.2014. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιανουάριου 2014 

Ο ΥΦΥΠΟΥΡΓΟΣ 

ΜΙΧΑΗΛ ΠΑΠΑΔΟΠΟΥΛΟΣ 


Αριθμ. 104305/112 (4) 

Καθιέρωση υπερωριακής εργασίας για την υλοποίη¬ 
ση του Ειδικού Προγράμματος «Πρόληψης Λαθρο¬ 
ϋλοτομιών έτους 2014» και κατανομή αντίστοιχου 
αριθμού ωρών. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

1. Τις διατάξεις του άρθρου 90 του «Κώδικα νομοθε¬ 
σίας για την Κυβέρνηση και τα Κυβερνητικά Όργανα» 
που κυρώθηκε με το άρθρο πρώτο του Π.Δ. 63/2005 
(ΦΕΚ Α' 98). 

2. Το Π.Δ. 189/2009 (ΦΕΚ Α' 221) «Καθορισμός και ανα¬ 
κατανομή των αρμοδιοτήτων των Υπουργείων», όπως 
τροποποιήθηκε με το ΠΔ 24/2010 (ΦΕΚ Α' 56) «Ανα¬ 
καθορισμός των αρμοδιοτήτων των Υπουργείων και 
τροποποιήσεις του Π.Δ. 189/2009». 

3. Την αριθμ. 2877/2009 (ΦΕΚ Β' 2234) απόφαση του 
Πρωθυπουργού «Αλλαγή τίτλου Υπουργείων». 

4. Τ ις διατάξεις του αρθ. 3 του Π.Δ. 85/2012 (ΦΕΚ Α' 
141) «Ιδρυση και μετονομασία Υπουργείων, μεταφορά 
και κατάργηση υπηρεσιών». 

5. Τις διατάξεις του Π.Δ. 86/2012 (ΦΕΚ Α' 141) «Διο¬ 
ρισμός Υπουργών, Αναπληρωτών Υπουργών και Υφυ¬ 
πουργών», καθώς και την αριθ. Υ 46/06.07.2012 (ΦΕΚ Β' 
2101) απόφαση του Πρωθυπουργού «Καθορισμός αρμο¬ 
διοτήτων του Αναπληρωτή Υπουργού Περιβάλλοντος, 
Ενέργειας και Κλιματικής Αλλαγής Σταύρου Καλαφάτη». 

6. Τ ις διατάξεις του άρθρου 20 του ν. 4024/2011 (ΦΕΚ 
Α' 226) «Συνταξιοδοτικές ρυθμίσεις, ενιαίο μισθολόγιο 
- βαθμολόγιο, εργασιακή εφεδρεία και άλλες διατάξεις 
εφαρμογής του μεσοπρόθεσμου πλαισίου δημοσιονο¬ 
μικής στρατηγικής 2012-2015», όπως τροποποιήθηκε και 
ισχύει. 

7. Τ ις διατάξεις του άρθρου 16 του ν. 3205/2003 (ΦΕΚ 
Α' 297) «Μισθολογικές ρυθμίσεις λειτουργών και υπαλ¬ 
λήλων του δημοσίου, Ν.Π.Δ.Δ. και Ο.Τ.Α., μονίμων στε¬ 
λεχών των Ενόπλων Δυνάμεων και αντίστοιχων της 
Ελληνικής Αστυνομίας, του Πυροσβεστικού και Λιμενικού 
Σώματος και άλλες συναφείς διατάξεις», όπως τροπο¬ 
ποιήθηκε και ισχύει. 

8. Τ ις διατάξεις του άρθρου 280 του ν.3852/2010 (ΦΕΚ 
Α' 87) «Νέα Αρχιτεκτονική της αυτοδιοίκησης και αποκε¬ 
ντρωμένης Διοίκησης -Πρόγραμμα Καλλικράτης», όπως 
τροποποιήθηκε και ισχύει. 

9. Τις διατάξεις του ν. 998/1979, (ΦΕΚ Α' 289) «Περί 
προστασίας των δασών και των δασικών εν γένει εκτά¬ 
σεων της Χώρας», όπως τροποποιήθηκαν και ισχύουν. 

10. Τις διατάξεις του ν. 1845/1989 (ΦΕΚ Α' 102) «Ανά¬ 
πτυξη και αξιοποίηση της αγροτικής έρευνας και τε¬ 
χνολογίας -Δασοπροστασία και άλλες διατάξεις», όπως 
τροποποιήθηκε και ισχύει. 

11. Τις διατάξεις του ν. 3938/2011 (ΦΕΚ Α' 61), άρθρο 21 
«Ενσωμάτωση της Ελληνικής Αγροφυλακής στη Δασική 
Υπηρεσία». 

12. Τις διατάξεις του άρθρου 41 ν. 3979/2011 (ΦΕΚ Α' 
138) «Για την ηλεκτρονική διακυβέρνηση και λοιπές δι¬ 
ατάξεις». 

13. Την με αριθ. πρ. οικ. 2/78400/0022/14.11.2011 εγκύκλιο 
του Υπουργείου Οικονομικών «Παροχή οδηγιών για την 
εφαρμογή των διατάξεων του Δεύτερου Κεφαλαίου του 
ν. 4024/2011 (ΦΕΚ Α' 226) «Συνταξιοδοτικές ρυθμίσεις, 

ενιαίο μισθολόγιο - βαθμολόγιο, εργασιακή εφεδρεία 
και άλλες διατάξεις εφαρμογής του μεσοπρόθεσμου 
πλαισίου δημοσιονομικής στρατηγικής». 

14. Τη διάταξη της παραγράφου 3, στοιχείο δ του 
άρθρου 1 της με αριθ. ΔΙΑΔΠ/Γ2γ/οικ/1692/27.06.2006 
(ΦΕΚ Β' 769) απόφασης του Υπουργού Διοικητικής 
Μεταρρύθμισης και Ηλεκτρονικής Διακυβέρνησης «Κα¬ 
θιέρωση ωρών προσέλευσης και αποχώρησης των 
υπαλλήλων των δημοσίων υπηρεσιών και των Ν.Π.Δ.Δ.», 
όπως η ως άνω διάταξη προστέθηκε με την αριθ. ΔΙ- 
ΑΔΠ/Φ.Β.10/1492/11.02.13 (ΦΕΚ Β' 388) τροποποιητική ΥΑ. 

15. Το υπ’ αριθμ. 2/88864/0022/18-1-13 έγγραφο του 
Γ.Λ.Κ. το οποίο εκδόθηκε σε απάντηση του υπ’ αριθμ. 
178589/4847/6-12-12 δικού μας εγγράφου. 

16. Τα Π .Δ. 135/2010 (ΦΕΚ Α' 228), 136/2010 (ΦΕΚ Α' 229), 
138/2010 (ΦΕΚ Α' 231), 139/2010 (ΦΕΚ Α' 232), 141/2010 
(ΦΕΚ Α' 234), 142/2010 (ΦΕΚ Α' 235), 143/2010 (ΦΕΚ Α' 
236) περί «Οργανισμών Αποκεντρωμένων Διοικήσεων», 
όπως τροποποιήθηκαν και ισχύουν. 

17. Το γεγονός ότι από την απόφαση αυτή προκαλείται 
δαπάνη ύψους 1.500.000€, η οποία θα βαρύνει τις πι¬ 
στώσεις του Πράσινου Ταμείου του Υπ. Περιβάλλοντος, 
Ενέργειας και Κλιματικής Αλλαγής έτους 2014. 

18. Η υπ’ αριθμ. 60.9.2/11-12-2013 απόφαση Προέγκρι¬ 
σης υλοποίησης του Ειδικού Προγράμματος «Πρόληψης 
Λαθροϋλοτομιών έτους 2014» και δέσμευσης πίστωσης 
ύψους 1.500.000€ από τις πιστώσεις του Ειδικού Φο¬ 
ρέα Δασών του Πράσινου Ταμείου έτους 2014. (ΑΔΑ: 
ΒΛΓ146Ψ844-6ΣΨ). 

19. Το γεγονός ότι το ανωτέρω κόστος υλοποίησης 
των μέτρων αυτών είναι πολλάκις μικρότερο της βλά¬ 
βης που προκαλείται στα Δασικά Οικοσυστήματα της 
χώρας μας και στην Εθνική Οικονομία, αποφασίζουμε: 

1. Καθιερώνουμε την υπερωριακή εργασία κατά τις 
απογευματινές ώρες των εργασίμων ημερών, τις Κυ¬ 
ριακές και εξαιρέσιμες ημέρες, πέραν των ορίων της 
υποχρεωτικής απασχόλησης καθώς και την εργασία 
προς συμπλήρωση της εβδομαδιαίας υποχρεωτικής, για 
τη λειτουργία των Δασικών Υπηρεσιών τις μη εργάσιμες 
ώρες και ημέρες, σύμφωνα με το πρόγραμμα Πρόληψης 
Λαθροϋλοτομιών που εκπονήθηκε και προεγκρίθηκε από 
το Υπουργείο Περιβάλλοντος Ενέργειας και Κλιματικής 
Αλλαγής και θα υλοποιηθεί από τις Δασικές Υπηρεσίες 
των Αποκεντρωμένων Διοικήσεων της Χώρας, με προ¬ 
ϋπολογισμό 1.500.000€. Η εργασία προς συμπλήρωση 
της εβδομαδιαίας υποχρεωτικής (Κυριακές και εξαιρέ¬ 
σιμες σύμφωνα με τις κείμενες διατάξεις), θα παρέχεται 
από τους κλάδους του υπηρετούντος προσωπικού στις 
Δασικές Υπηρεσίες που αναφέρονται στις εκάστοτε 
ισχύουσες σχετικές αποφάσεις των Γενικών Γραμματέ- 
ων των Αποκεντρωμένων Διοικήσεων της χώρας περί 
«Καθορισμού ωραρίου εργασίας κλάδων μονίμου και 
με ΣΕΙΔ προσωπικού των Δασικών Υπηρεσιών κατά τις 
απογευματινές ώρες των εργασίμων ημερών, τις νυχτε¬ 
ρινές ώρες, καθώς και τα Σάββατα, τις Κυριακές και τις 
εξαιρέσιμες ημέρες». 

2. Η διάρκεια του προγράμματος ορίζεται από τον 
Ιανουάριο και για μέχρι τρεις μήνες (ή μέχρι 13 εβδο¬ 
μάδες) εντός του έτους 2014. 

3. Ορίζουμε για το ανωτέρω χρονικό διάστημα των 
συνολικά τριών μηνών ή 13 εβδομάδων τις ώρες α) της 
υπερωριακής απασχόλησης σε 70.594 ώρες, από τις 
οποίες, 47.120 ώρες για απογευματινή υπερωριακή ερ¬ 


γασία και 23.474 ώρες για υπερωριακή εργασία κατά τις 
Κυριακές και Εξαιρέσιμες ημέρες και β) της εργασίας 
προς συμπλήρωση της εβδομαδιαίας υποχρεωτικής σε 
53.560 ώρες. 

Η δαπάνη από την διάθεση συνολικά των ανωτέρω 
ωρών θα βαρύνει τις πιστώσεις του προϋπολογισμού 
εξόδων του Ειδικού Φορέα Δασών του Πράσινου Ταμεί¬ 
ου οικονομικού έτους 2014, ως ακολούθως: 

α. Για τους υπαλλήλους των Δασικών Υπηρεσιών, που 
θα απασχοληθούν, τόσο με την παροχή εργασίας προς 
συμπλήρωση της εβδομαδιαίας υποχρεωτικής όσο και 
υπερωριακά, για την εξυπηρέτηση του εν λόγω προ¬ 
γράμματος πρόληψης λαθροϋλοτομιών, σε 24ωρη βάση, 
προκειμένου να καταστεί εφικτή η συνεχής και αδιάλει¬ 
πτη τακτική παρουσία και ο αιφνιδιαστικός έλεγχος από 
πλευράς δασικής υπηρεσίας σε κρίσιμα σημεία τέλεσης 
των λαθροϋλοτομιών και διακίνησης των παράνομων 
προϊόντων, όπως επίσης και η συγκρότηση συνεργείων, 
περιπόλων και η στελέχωση επιτελικών οργάνων, σύμ¬ 
φωνα με τα σχετικά άρθρα 36, 37 και 38 του ν.1845/1989, 
των διατάξεων του ν.998/79 και των άρθρων 1 και 3 του 
Π.Δ. 242/93 (ΦΕΚ 107 Α'), σύνολο ωρών εργασίας μέχρι 
124.154 ώρες, από τις οποίες α) 47.120 ώρες υπερωρια- 
κής απογευματινής εργασίας με δαπάνη μέχρι ποσού 
319.960 € και 23.474 ώρες υπερωριακής εργασίας τις 
Κυριακές και εξαιρέσιμες ημέρες με δαπάνη μέχρι πο¬ 
σού 201.386 € και β) 53.560 ώρες για συμπλήρωση της 
εβδομαδιαίας υποχρεωτικής των κλάδων προσωπικού 
που εργάζεται και σε απογευματινό ωράριο, με δαπάνη 
μέχρι ποσού 160.680 €. 

β. Η ανωτέρω περιγραφόμενη εργασία θα παρέχεται 
στις έδρες των υπηρεσιών (Γεν. Δ/νσεις Δασών και Αγρ. 
Υποθέσεων, Διευθύνσεις Συντονισμού και Επιθεώρησης 
Δασών, Διευθύνσεις Δασών με Δασαρχεία, Διευθύνσεις 
Δασών άνευ Δασαρχείων, Δασαρχεία, ΣΚΔ-1591), καθώς 
και στις περιοχές ευθύνης των ανωτέρω υπηρεσιών, 
όλες τις ημέρες της εβδομάδος, σύμφωνα με συγκεκρι¬ 
μένες οδηγίες υλοποίησης του εν λόγω προγράμματος 
που θα εκδοθούν από την Ειδική Γραμματεία Δασών. 

Η ενδεικτική κατανομή των ωρών ανά οργανική μο¬ 
νάδα, θα εμφανίζεται σε παράρτημα που θα συνοδεύει 
τις ανωτέρω οδηγίες, λαμβάνοντας υπόψη τις πιστώσεις 
που κατανέμονται κατά Περιφέρεια όπως αυτές παρα¬ 
τίθενται στον πίνακα 1 της παρούσας. Για την Ειδική 
Γραμματεία Δασών, τόσο το πρόγραμμα επιφυλακής 
στο Συντονιστικό Κέντρο Δασοπροστασίας (ΣΚΔ-1591) 
όσο και το πρόγραμμα περιπόλων, θα εκδοθούν από 
τον Προϊστάμενο της Γενικής Διεύθυνσης Ανάπτυξης 
και Προστασίας Δασών και Φ.Π. 

γ. Οι ώρες της υπερωριακής απασχόλησης κατά μήνα 
και υπάλληλο, για την προαναφερόμενη περίοδο δεν 
μπορούν να υπερβούν τα όρια που τίθενται με το άρ¬ 
θρο 20 του ν. 4024/2011 (ΦΕΚ Α' 226) «Συνταξιοδοτικές 
ρυθμίσεις, ενιαίο μισθολόγιο - βαθμολόγιο, εργασια¬ 
κή εφεδρεία και άλλες διατάξεις εφαρμογής του με¬ 
σοπρόθεσμου πλαισίου δημοσιονομικής στρατηγικής 
2012-2015», όπως τροποποιήθηκε και ισχύει. 

δ. Γ ια την υποστήριξη των μέτρων, η κάθε υπηρεσία 
που εμπλέκεται στα μέτρα, χρηματοδοτείται επιπλέον 
για το διάστημα των 3 μηνών (ή 13 εβδομάδων συνολικά) 
για την κάλυψη του κόστους καυσίμων και συγκεκριμέ¬ 
να μέχρι του ποσού των 261.054€ και για την κάλυψη 
του κόστους των εκτός έδρας κινήσεων των περιπόλων 
μέχρι του ποσού των 556.920€. 

Το σύνολο των υπαλλήλων που θα απασχοληθούν υπε- 
ρωριακά και κατά τις Κυριακές, νυχτερινές ώρες, και εξαι¬ 
ρέσιμες ημέρες, δεν υπερβαίνει τους 4.500 υπαλλήλους. 

Υπεύθυνοι για την παρακολούθηση και τον έλεγχο της 
πραγματικής παροχής της υπερωριακής απασχόλησης, 
ορίζονται οι εκάστοτε προϊστάμενοι της οργανικής μο¬ 
νάδας, οι οποίοι: 

ί - Θα συντάξουν πίνακα υπαλλήλων οι οποίοι θα συγκρο¬ 
τούν κάθε μήνα τα συνεργεία επιφυλακής και τα περίπολο, 
σύμφωνα με τα καθοριζόμενα στην αναλυτική εγκύκλιο 
οδηγιών εφαρμογής της Ειδικής Γραμματείας Δασών. 


ϋ - Θα τροποποιούν τον πίνακα υπαλλήλων, στις περι¬ 
πτώσεις που επιβάλλεται η προσθήκη ή αντικατάστασή 
τους, σε αυτόν, ανάλογα με τις υπηρεσιακές ανάγκες ή 
συνεπεία μεταθέσεων, ασθένειας κλ.π. 

4. Σύμφωνα με το άρθ. 20 παρ. 1 του Ν.4024/2011 (ΦΕΚ 
Α' 226), οι Προϊστάμενοι οργανικών μονάδων επιπέδου 
Διεύθυνσης (στις οποίες ανήκουν και τα Δασαρχεία) και 
Γ ενικής Διεύθυνσης δεν δικαιούνται υπερωρίες, δύναται 
όμως να συμμετέχουν στη συγκρότηση των συνεργείων 
περιπόλων, με αποζημίωση μόνο εκτός έδρας. 


Πίνακας 1: Κατανομή πιστώσεων ανά Περιφέρεια 


α/α 

ΠΕΡΙΦΕΡΕΙΕΣ 

ΚΟΣΤΟΣ ΥΠΕΡΩΡΙΑ- 
ΚΗΣ ΑΠΑΣΧΟΛΗΣΗΣ 
ΣΥΝΕΡΓΕΙΩΝ ΕΠΙΦΥ¬ 
ΛΑΚΗΣ ΚΑΙ ΠΕΡΙΠΟ¬ 
ΛΩΝ (Απογευματινές) 

ΚΟΣΤΟΣ ΥΠΕΡΩΡΙΑ- 
ΚΗΣ ΑΠΑΣΧΟΛΗΣΗΣ 
ΣΥΝΕΡΓΕΙΩΝ ΕΠΙΦΥ¬ 
ΛΑΚΗΣ ΚΑΙ ΠΕΡΙΠΟ¬ 
ΛΩΝ (Κυριακές και 
εξαιρέσιμες) 

ΔΑΠΑΝΕΣ 
ΕΚΤΟΣ ΕΔΡΑΣ 

ΔΑΠΑΝΕΣ ΓΙΑ 
ΚΑΥΣΙΜΑ 

1 

Κεντρικής Μακεδονίας 

53.041,10 

56.623,66 

84.790,71 

41.820,49 

2 

Ανατ. Μακεδονίας & Θράκης 

30.853,87 

35.836,56 

52.679,74 

24.944,32 

3 

Ηπείρου 

20.672,60 

22.794,66 

35.482,62 

16.467,95 

4 

Δυτικής Μακεδονίας 

13.502,38 

17.755,30 

27.825,40 

12.244,81 

5 

Θεσσαλίας 

41.227,46 

43.635,14 

65.381,03 

30.411,58 

6 

Στερεός Ελλάδας 

39.172,72 

43.197,84 

67.518,14 

31.839,57 

7 

Δυτικής Ελλάδας 

33.750,38 

38.150,12 

56.263,15 

25.722,74 

8 

Πελοποννήσου 

28.828,31 

32.932,15 

54.124,23 

27.348,95 

9 

Ιονίων Νήσων 

5.269,27 

8.095,45 

12.044,05 

5.916,39 

10 

Αττικής 

24.733,30 

25.795,42 

40.249,87 

19.978,97 

11 

Νοτίου Αιγαίου 

5.480,69 

7.765,21 

15.647,29 

5.064,44 

12 

Βορείου Αιγαίου 

6.481,64 

8.945,09 

16.796,23 

7.078,55 

13 

Κρήτης 

12.886,28 

18.703,40 

26.037,54 

10.601,24 

14 

Γεν. Δ/νση Ανάπτυξης & 
Προστασίας Δασών & Φ.Π. 

4.060,00 

1.836,00 

2.080,00 

1.614,00 


ΣΥΝΟΛΟ: 

319.960,00 

362.066,00 

556.920,00 

261.054,00 


Η απόφαση αυτή να δημοσιευθεί στην Εφημερίδα της Κυβερνήσεως. 


Αθήνα, 13 Ιανουάριου 2014 


Ο ΑΝΑΠΛΗΡΩΤΗΣ ΥΠΟΥΡΓΟΣ 

ΣΤΑΥΡΟΣ ΚΑΛΑΦΑΤΗΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(5) 

Στην ΔΙΠΠ/Φ.ΕΠ.1/303/οικ.33663/10-12-2013 απόφαση του Υπουργού Διοικητικής Μεταρρύθμισης και Ηλεκτρονικής 
Διακυβέρνησης που δημοσιεύθηκε στο ΦΕΚ 3181/13-12-2013 (τεύχος Β/2013), στη σελίδα 45435 στην Α στήλη, στο 12. 
διορθώνεται το εσφαλμένο: «ΚΟΥΤΣΟΓΙΑΝΝΗΣ ΠΕΤΡΟΣ», 
στο ορθό: «ΚΑΤΣΟΓΙΑΝΝΟΣ ΠΕΤΡΟΣ» 

και στο 10. Στο Υπουργείο Οικονομικών το α/α 19. «ΓΕΝΙΚΟ ΛΟΓΙΣΤΗΡΙΟ ΤΟΥ ΚΡΑΤΟΥΣ, ΚΑΤΣΟΓΙΑΝΝΟΣ ΠΕ¬ 
ΤΡΟΣ» απαλείφεται. 

Επιπρόσθετα, στη σελίδα 45436 στην Α στήλη, στο 16. Ανεξάρτητη Αρχή στο α/α 1. 
διορθώνεται το εσφαλμένο: «ΠΑΠΑΧΡΗΣΤΟΣ ΒΑΣΙΛΕΙΟΣ», 
στο ορθό: «ΠΑΠΑΧΡΙΣΤΟΣ ΒΑΣΙΛΕΙΟΣ». 

(Από το Υπουργείο Διοικητικής Μεταρρύθμισης 
και Ηλεκτρονικής Διακυβέρνησης) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοωή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-ΐΌΐη από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ,Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ,Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ.ξΐι·) 


Ηλεκτρονική Διεύθυνση: ήίίρ://νννννν.β1.9Γ - β-π)3ΪΙ: ννοόπΐ3δ1βΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


*02000621601 140008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 












































































